جيت في وقتك مثل ماكنت دايم كل ماتطري على بالي تجيني
قبل ماتوصل وصل عطر النسايم رحبت روحي وهلت فيك عيني
جيت غيث الروض قلب فيك هايم يامسرة لحظتي واحلى سنيني
انت هاجس خاطري صاحي ونايم احتريك وفرحتي بك تحتريني
من نصحني قلت له حاسد ولايم غايضه منك الحلى والحب فيني
وادري انه لو يصير البعد ضايم دافي الاحساس منك يحتويني
عن هوى غيرك وكل القيد شايم انت بس اللي بقى اوقاتي تزيني
وين ابلقى وصف لحسنك ملايم والكلام يذوب في ثورة حنيني
ياشقا الحيران ياسلواه دايم تدري انك بين خفاقي وبيني
جيت في وقتك مثل ماكنت دايم كل ماتطري على بالي تجيني